google/wiki40b huggingface dataset:
Sekundærbegravelse

Sekundærbegravelse er et begrep som benyttes faglig innen arkeologien, men også godt kan benyttes allment om tilfeller (enkelttilfeller eller kulturelt/religiøst begrunnede skikker) der en avdøds levninger etter en tid tas opp eller frem fra graven og så begraves eller bisettes på nytt. I noen kulturer var og er sekundærbegravelser en allmenn norm, eller i alle fall for utvalgte avdøde. Når ben legges i ossuarier dreier det seg nesten alltid om en sekundærbegravelse.
Jehovas vitners styrende råd

Jehovas vitners styrende råd, eller bare Det styrende råd, er Jehovas vitners øverste organ for åndelige spørsmål. Det styrende råd hadde tidligere kontroll over den administrative delen av trossamfunnet, men har gitt slipp på mye av denne.
Jehovas vitners styrende råd består av en gruppe menn, hvor gruppens antall kan variere. Siden desember 2010 har gruppen bestått av sju menn. De bekjenner seg å være blant «de 144 000 utvalgte» med et himmelsk håp, noe som fram til nå har vært påkrevd, men organisasjonens hovedkontor i Brooklyn har opplyst at et slikt krav ikke nødvendigvis vil gjelde i framtiden. Det styrende råd leder organisasjonen gjennom seks hovedutvalg (Commitees of The Governing Body), og under disse flere underutvalg. Hvert enkelt av Jehovas vitners avdelingskontor har et utvalg som er utnevnt av det styrende råd.
Det styrende råd blir i Jehovas vitners litteratur framstilt som en talsmann for «den tro og kloke slave» (også omtalt som en klasse, som i «slaveklassen»), og at Jesus Kristus bruker «den tro og kloke slave» som en forvalter for sine jordiske interesser, alle rikets jordiske aktiva inkludert. Det styrende råd utnevner både medlemmer av utvalgene ved hovedkontorene og alle reisende tilsynsmenn, sistnevnte gruppe etter anbefaling fra det lokale avdelingskontoret.
Gaston Eyskens

Biografi

Eyskens var utdannet økonom og fra 1931 var han professor i sosialøkonomi ved Katholieke Universiteit Leuven. Siden 1939 var han medlem av det belgiske parlamentet for kristendemokratene. Han var flere ganger finansminister for Belgia (1945, 1947-1949 og 1965-1966), og i perioden 1947 til 1949 var han leder for Den internasjonale bank for gjenoppbygging og utvikling (IBRD). Eyskens var også visestatsminister i perioden 1948-1949, og økonomiminister i 1950.  
I årene 1949-1950, 1958-1961 og 1968-1973 var han statsminister i Belgia, der han er spesielt ble konfrontert med større ideologiske og språklige konflikter, som kontroversen over den eventuelle tilbakekomsten for Leopold III i 1950. Den andre statsministerperioden var preget av selvstendigheten til Belgisk Kongo og den såkalte «Skolekrigen» i 1958. I hans tredje periode forsøkte han å løse de regionale motsetningene i Belgia ved hjelp av føderaliseringspolitikk, i tillegg til at denne perioden var preget av saken som gjaldt splittelsen av Universitetet i Leuven i 1970. 
Hans sønn Mark Eyskens var Belgias statsminister fra 6. april til 17. desember 1981.
Ropelv

Ropelv er ei bygd i Sør-Varanger kommune i Finnmark. Den ligger på østsida av Bøkfjorden, ved munningen av Ropelva. Avstanden til Kirkenes er rundt 23 kilometer.
Remote Play

Remote Play er en funksjon i visse PlayStation 3- og PlayStation 4-konsollene som lar dem strømme video og lyd til en PlayStation Portable eller PlayStation Vita. En lignende funksjon er Nintendo Wii U-konsollens Off-TV Play-funksjon. Den lar en spille spill fra hjemmekonsollen på en håndholdt konsoll. I 2014 ble det også mulig å spille spill med funksjonen på PlayStation TV, Xperia-smarttelefoner og nettbrett, og PlayStation Now. I 2016 ble det mulig å bruke den på Microsoft Windows-systemer og OS X.
Wang Lang

Wang Lang (forenklet kinesisk: 王朗, tradisjonell kinesisk: 王朗, pinyin: Wáng Lǎng; født 152 e.Kr., død 228) var en kinesisk embedsmann under Han-dynastiet og De tre rikers tid.
Han stammet fra Donghai-regionen (東海郡) og begynte sin karriere under Tao Qian i provinsen Xuzhou. For et brev som han skrev til keiser Han Lingdi fikk han stor ros, og dette førte til hans utnevnelse til guvernør (太守) av Guiji (會稽). Men da Sun Ce angrep Guiji led Wang Lang et fullstendig nederlag og måtte overgi byen. Han ville så trekke seg tilbake fra politikken, men Cao Cao satte ham inn i sin tjeneste. Dermed tjenestegjorde Wang Lang for Wei-riket, og ble gitt høye stillinger under keiser Cao Pi.
Hans sønn Wang Su (王肅) var far til keisermoren Wang Yuanji, mor til Sima Yan.
British Home Championship

Bakgrunn

Klubbfotball hadde begynt å slå an en stund, og i 1870 ble de første uoffisielle kampene mellom England og Skottland spilt. I 1872 ble de første offisielle kampenem mellom de to spilt, som de to første landslagene i verden. Senere kom Wales og Irland med sine landslag.
Fotball var imidlertid ikke forent helt, og de forskjellige fotballforbundene i de fire landene hadde forskjellige regler. For å få en orden på reglene, hadde de fire forskjellige fotballforbundene et møte der de ble enige om et fast sett med regler, og der de etablerte det International Football Association Board (IFAB), som skulle godta forandringer innen reglene i fotball, en oppgave de fortsatt har.
På grunn av felles regler, kunne man lettere arrangere konkurranser mellom landene, og den første landslagskonkurransen noensinne ble avtalt der. I motsetning til flere senere landslagsturneringer ble imidlertid konkurransen arrangert hvert år.
Den første kampen var mellom Skottland og Irland, og endte 5-0 til Skottland. Skottland og England, som hadde hatt landslag lenger enn de to andre, hadde en fordel, og de dominerte de første 20 årene. Skottland var best de første årene, og så var England best en periode, før det jevnet seg ut. I 1903 ble det delt mellom Skottland, England og Irland, alle endte på fire poeng. Målforskjell hadde ikke blitt inkludert, og dermed ble de ikke skilt på det. Det var den 20. turneringen. I den 24. turneringen vant Wales sammenlagt for første gang, og i den 31., i februar 1914, vant Irland.
Etter at Fotball i OL ble populært, forsvant noe av hegemoniet til turneringen, og ettersom VM og senere EM ble populært, mistet kampen mye av sin betydning. Mesterskapet ble brukt til kvalifisering til VM i 1950 og VM i 1954. Mesterskapet ble også brukt til første del av kvalifiseringen til EM i 1968.
Utover 1970- og tidlig 80-tall hadde turneringen mistet mye av sin betydning, og var dessuten vanskelig å avvikle. Problemer i Nord-Irland blusset opp, hooligan-kulturens fremspring på tidlig åttitall, dalende tilskuertall på alle kamper i turneringen bortsett fra England mot Skottland, og Englands ønske om å spille mot «sterkere» lag. Englands fotballforbund erklærte i 1983 at turneringen i 1984 ville bli deres siste, og Skottlands fotballforbund fulgte etter kort tid etter. De «svake» lagene gjorde det bra, alle lagene endte på tre poeng, og målforskjell avgjorde foran flere scorede mål. Dette betydde at de siste britiske mestrene ble Nord-Irland, og Nord-Irlands fotballforbund ble gitt mesterskapet til odel og eie. På andreplass fulgte Wales med flere scorede mål enn England på tredje. Skottland, med ett minusmål, endte sist.
Det var snakk om å gjennomføre mesterskapet igjen etter at fotballvolden og problemene med Nord-Irland gikk ned og publikumstallet gikk opp. Imidlertid var England skeptiske, og da de tre andre foreningene, sammen med Irland, gikk sammen og dannet «Nations Cup» i 2011, ble publikumstallet for dårlig til å fortsette.
Akiko Niwata

Landslaget

Akiko Niwata spilte 1 landskamp for Japans kvinnelandslag.
Vestby Idrettslag

Historikk

Klubben ble stiftet 4. juni 1917, men fikk ikke dagens navn før i 1940 da Vestby Idrettsforening slo seg sammen med Vestby Arbeideridrettslag og formet Vestby Idrettslag.

Fotball

Fotballavdelingen er en del av samarbeidslaget HSV Fotball som spiller i 4. divisjon. Klubben har allikevel et eget lag i 7. divisjon. Sist klubben spilte i 3. divisjon var i 1997.
Alphons Victor Müller

Liv og virke

Müller gikk på gymnas i Diedenhofen og i Montigny ved Metz. I 1885 trådte han i Venlo inn i dominikanerordenen og ble etter studiet presteviet i 1891. Året etter begynte han ved Institut für österreichische Geschichtsforschung i Wien.
Allerede etter seks år forlot han ordenen, og konverterte til protestantismen - ifølge vennen Edmund Freiherr Raitz von Frenz etter at han var blitt kritisert i noen katolske aviser.
Han arbeidet så for Monumenta Germaniae.
Deretter slo han seg ned i Roma, og arbeidet som forfatter og journalist for Tägliche Rundschau. I sine skrifter ytret han seg tildels sterkt kritisk til Madonna-andaktene i katolisismen; senere skrev han om Martin Luther og de teologiske kilder han hadde benyttet.
Müller gikk for å være dannet og beskjeden, og også etter sin uttreden fra den katolske kirke nøt han en høy anseelse i enkelte kretser i Vatikanet.
Kvernhalsen-vraket

Kvernhalsen-vraket var et godt bevart middelalderfartøy som ble funnet i 2001 under mudring i Kvernhalsen i Åbyfjorden. Fartøyet har blitt datert til perioden 1290–1405. Vraket ble revet fra hverandre av mudringsmaskinene.
Blocco Studentesco

Blocco Studentesco er en italiensk nyfascistisk ungdomsbevegelse stiftet i 2006. Den ledes av Francesco Polacchi, og er en del av den kulturelle og utenomparlamentariske organisasjonen CasaPound.
São Conrado

São Conrado er en bydel i Zona Sul i Rio de Janeiro, sørvest for Leblon og Ipanema. São Conrado er et velstående område, og langs stranden ligger det høye blokker. Til tross for den nærliggende favelaen Rocinha, som er Sør-Amerikas største, er São Conrado regnet som et av de tryggeste områdene i byen. I São Conrado finner man så å si bare leilighetskomplekser langs stranden, mens man i den sørlige fjellsiden finner store eneboliger.
São Conrado hadde 10 980 innbyggere i 2010. Arealet er på 6,49 km².
Catoira

Catoira er en kommune i provinsen Pontevedra i Galicia, Spania.
Det arrangeres en rekke festivaler i Catoira, og blant disse er Festa da parroquia de Oeste, også kalt Festas de Santabaia, andre søndag i august. Første søndag i august er Romeria Vikinga.
Konsernbidrag

Konsernbidragets funksjon og virkning

Hovedregelen i norsk skatterett er at konsernselskaper er egne og selvstendige skattesubjekter. Norge praktiserer ikke konsernligning, noe som innebærer at hvert enkelt konsernselskap lignes særskilt. Dette innebærer også at et konsernselskap ikke kan ta nytte av et annet konsernselskaps skatteposisjon.
Reglene om konsernbidrag modifiserer det ovennevnte utgangspunktet betraktelig, ved at konsernselskapene kan utnytte hverandres skatteposisjoner. Skattelovens § 10-2 gjør et konsernbidrag fradragsberettiget for giverselskapet, mens det anses som skattepliktig inntekt for mottakerselskapet jf. skattelovens § 10-3. Et praktisk eksempel er at et konsernselskap har et overskudd på 10 millioner kroner, mens et annet konsernselskap har et underskudd på 2 millioner kroner. Reglene om konsernbidrag gir her overskuddsselskapet anledning til å overføre eksempelvis 2 millioner kroner til underskuddsselskapet, slik at sistnevnte selskap får et resultat på 0 kroner. Giverselskapet vil her få fradragsført 2 millioner kroner. Ved en slik ordning vil giverselskapet i prinsippet få fradragsført det opprinnelige tapet til mottakerselskapet, og man kan dermed si at underskuddsselskapets skatteposisjon (underskuddet) overføres til overskuddselskapet. Alternativet ville vært at underskuddselskapet først fikk fradragsført sitt tap et senere år når det har et overskudd, såkalt framførbart underskudd. Ved reglene om konsernbidrag får konsernet som sådan på en effektiv måte utnyttet de ulike konsernselskapenes skatteposisjoner, og i det nevnte eksempelet blir alt underskudd fradragsført i inneværende år.
Seiling under Sentralamerikanske og karibiske leker 1993

Seiling under Sentralamerikanske og karibiske leker 1993. Seiling var en av flere sporter i de syttende sentralamerikanske og karibiske leker som ble arrangert i Ponce på Puerto Rico i perioden 19. til 30. november 1993. Det var sjuende gangen som seiling var med i de sentralamerikanske og karibiske leker. Det ble konkurrert i fem klasser.
Volucella bombylans

Utseende

En stor (12-17 mm) og kraftig, tett hårete blomsterflue. De finnes flere fargevarianter som etterligner ulike humlearter, de vanligste er svart med rød hale og en variant som er hovedsakelig gulhåret, med et svart tverrbånd på bakkroppens midtre del og hvithåret hale. Ansiktet er noe fremskytende og tett bestøvet. Antennene er korte, antennebørsten har mange, lange hår (fjærformet). Fasettøynene, som støter sammen i pannen hos hannen, er tett hårete. Hodet er forholdsvis lite, tydelig smalere enn thorax. Beina er nokså korte, middels kraftige og svarte. Vingene er melkehvite med et mørkt tverrbånd i den fremre halvdelen i midten (følger tverr-årene) og en diffus, mørk flekk ved vingespissen. Arten kan ligne på Eristalis intricaria men skilles lett fra denne på at R₄₊₅ (den lengdeåren som ender nærmest vingespissen) er ganske rett, mens den gjør en dyp bue bakover hos Eristalis-artene.

Levevis

Arten lever helst i løv- og blandingsskog, men også i hager og buskmark. De voksne fluene flyr i mai-august og besøker mange slags blomster. Larvene lever i bolene til ulike humlearter. De spiser mest avfall men kan også angripe humlelarvene. Enkelte ganger kan de også utvikle seg i bolene til stikkveps.

Utbredelse

Arten er utbredt i nesten hele Palearktis, og i Nord-Amerika over det meste av Canada og USA. I Norge finnes den over hele landet unntatt i snaufjellet og lengst i nord.
Hideki Nomiyama

Karriere

Hideki Nomiyama startet sin profesjonelle karriere i Gamba Osaka i 1995.
Maisengmott

Utseende

Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin.  Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler).  I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.  
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen.  Larvene ånder gjennom åpninger i hudskjelettet (spirakler), langs kroppens sider.

Levevis

Maisengmott kalles European Corn Borer, på engelsk og regnes som et skadedyr i landbruket. 
Parringen skjer ved sammenkobling mellom de to kjønnene. Eggene legges direkte på næringsplanten. Larven lever som plantespiser på planter i slektene Zea, Artemisia, Humulus, Cannabis og Malva. Den er radikalt forskjellige fra de voksne, både i levevis og i kroppsbygning.
Maisengmott tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium,  en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen.
B-gjengen (supporterklubb)

B-Gjengen er Bryne Fotballklubbs offisielle supporterklubb. B-Gjengen ble stiftet i 1992 som Bryne supporterklubb. I 1998 skiftet de navn til B-Gjengen.
Supporterklubbens motto er Ett liv, én klubb
John V. Waterhouse

Andre verdenskrig

Etter utbruddet av andre verdenskrig ble Waterhouse i 1941 forfremmet til orlogskaptein. I desember samme år fikk han fartøyskommando over jageren HMS «Viscount». Her ledet han blant annet i august 1942 en norsk styrke av korvetter under jakt på tyske undervannsbåter i Atlanterhavet. Innsatsen ble belønnet med det norske Krigskorset med sverd, vedtatt i statsråd 13. november 1942.
Senere var Waterhouse stasjonert i Nova Scotia i Canada, før han igjen fikk fartøyskommando.

Etter verdenskrigen

Like etter verdenskrigen tjenestegjorde han i Singapore. 1948 til 1949 gjennomførte han som sjef på HMS «Sparrow» et tokt til Sørishavet der Sør-Orknøyene, Sør-Shetlandsøyene og Det antarktiske arkipel ble besøkt. Etter dette ble han utnevnt til offiser (OBE) av Order of the British Empire.
Waterhouse ble forfremmet til kommandør i 1952. Han ble pensjonert fra Royal Navy i 1961.

Utmerkelser

For sin krigsinnsats ble han dekorert med den britiske Distinguished Service Order, 1939–1945 Star, Atlantic Star med spenne, Africa Star og War Medal og ble flere ganger Mentioned in Despatches. Han mottok også  Kong Georg VIs kroningsmedalje og Dronning Elizabeth IIs kroningsmedalje.
Scipios drøm

Scipios drøm er en tekst av den romerske juristen og politikeren Marcus Tullius Cicero. Den inngår som bok 6 i hans verk Om staten, skrevet mellom år 54 og 51 f.Kr. Boken skrevet som en fiktiv drømmevisjon tillagt Scipio den yngre, som han skal ha opplevd to år før han erobret Karthago år 146 f.Kr.
Scipio ble oppsøkt av sin bestefar Scipio Africanus, som løfter ham opp over byen. Scipio den yngre blir oppfordret til å være lojal som romersk soldat, og bestefaren beskriver hvilke goder han vil bli belønnet med etter døden. Bestefaren forklarer også om himmelen og himmel-legemene, jorden og klimasonene, Guds vesen, dyder og sjelen.
Teksten er utformet på samme måte som Platons Myten om Er, med sin ut-av-kroppen-opplevelse og redegjørelse for dyder, sjelen og kosmologien.
Mozarts ungdomsverk Il sogno di Scipione er basert på Ciceros verk.
Kongsvinger Idrettslag

Kongsvinger Idrettslag (stiftet søndag 31. januar 1892) er en idrettsforening fra Kongsvinger. Den er mest kjent for fotball, men driver også med andre idretter. Idrettslaget er delt opp i flere organisasjoner som tar seg av forskjellige idrettsgrener. KIL benytter idrettsanleggene på Gjemselund, som omfatter Gjemselund Stadion (fotball) og Nye Kongsvinger Ishall, samt en innendørs fotballbane i Kongsvingerhallen og håndballbanene i Tråstadhallen og Holthallen.

Fotball

KIL Toppfotball er KILs profesjonelle fotballag som fra 2015-sesongen spiller i 2.divisjon gruppe 4. Laget har tidligere spilt i den øverste divisjonen fra 1983 til 1999, men havnet deretter helt ned i 2. divisjon i 2001. Siden har det vært opp og ned mellom 2. divisjon og eliteserien. KIL Toppfotball har også et rekruttlag i 3. divisjon og et ungdomslag.
Kongsvinger IL Fotball omfatter de øvrige fotballagene under Kongsvinger IL. Dette inkluderer foruten en mengde aldersbestemte lag, et kvinnelag i 1. divisjon, tilhørende B-lag i 3. divisjon, samt et herrelag i 5. divisjon.

Ishockey

KIL Ishockey, også kalt Kongsvinger Knights, ble dannet 27. januar 1961. De var i begynnelsen uavhengige, men ble senere en del av KIL. I 2004 rykket de opp til 1. divisjon.
Espen Knutsen

2000−2004: Tilbake i NHL

Vinteren 2002 spilte han for verdenslaget i NHL All-Star-kampen. Verdenslaget vant 8-5 mot Nord-Amerika og Shampo gjorde 4-5-målet. Han hadde også en målgivende pasning. Da han spilte for Djurgården ble han kåret til beste norske spilleren i den svenska hockeyligan.
I en NHL-match i 2002 avfyrte Knutsen et skudd som gikk via køllen til Derek Morris fra Calgary Flames og over pleksiglasset og opp til 19. benkerad – før den traff 13-åringen Brittanie Cecils panne. På kvelden den 18. mars 2002 to dager senere døde hun. Ikke på grunn av at pucken traff Brittanie Cecil over øyet, men fordi hodet ble slynget bakover og ødela en pulsåre i nakken hennes. Dødsårsaken var hjerneblødning. Dette var første gangen en tilskuer ble drept i NHLs 85-årige historie. Ulykken førte til at det fra neste sesong ble krav om et nett over pleksiglasset for å beskytte tilskuerne mot pucker på avveie.

Landslagskarriere

Knutsen var også en profilert spiller på det norske ishockeylandslaget og spilte i alt 40  offisielle landskamper (VM- og OL-kamper).
Han debuterte offisielt under OL på Lillehammer i 1994.

Trenerkarriere

Siden 2006/07-sesongen har han vært hovedtrener for Vålerenga.
Fylkesvei 4098

Fylkesvei 4098 går mellom Lunde og Loshavn i Farsund. Veien er 4,1 km lang.
Frem til 2019 hadde veien betegnelsen Fylkesvei 664.
Kreatur

Kreatur (fra latin creatum = «skapning»)  er en eldre norsk og dansk fellesbetegnelse på hester, storfe og småfe.  Begrepet er benyttet blant annet i norske folketellinger. Ofte brukes en fornorsket utgave, krøtter, som vanligvis betegner tamfe.
Uttrykket kan også brukes nedsettende om personer som lar seg drive uten egen vilje eller innsats, som eksempelvis i overført tyding som «umælende tosk», jevnfør med «stemmekveg».

Etymologi

Kreatur er lån fra fransk i middelalderen, som igjen kommer fra latinske creatum, «skapning». Det er beslektet med engelske to create, å skape, som er eldre, lånt direkte fra latinske creatus. Partisipp av creatus er creare, «produsere», hvor en avløper var portugisiske criar, «avle, oppfostre». Dette ble en mulig forgjenger til engelske creole, igjen gitt norske kreol.
The Ritchie Family

The Ritchie Family var en sanggruppe fra Philadelphia i USA, som hadde flere hits i discoæraen.
Gruppen hadde opprinnelig fire medlemmer, men ble senere omorganisert av franskmannen Jacques Morali  – som også dannet Village People – til å ha tre sangerinner. I 1980 gjestespilte The Ritchie Familiy i Nancy Walkers film Can't Stop the Music som seg selv.
Militæroppstanden i Aserbajdsjan 1993

Hendelsesforløpet

Mens Nagorno-Karabakh-krigen pågikk, anklaget den aserbajdsjanske regjeringen Huseynov for forræderi og for å med vilje tape byer til de avanserende armenske styrkene for å bidra for Russlands geopolitiske interesser i regionen. Etter at de gjenværende russiske troppene trakk seg fra Ganja den 28. mai 1993, igangsatte president Elçibay den såkalte Operasjon Tufan for å arrestere Huseynov og avvæpne hans avdelinger. 4,000 aserbajdsjanske tropper ble mobilisert for operasjonen, og den 4. juni klokken 6 på morgenen var det væpnede trefninger mellom de to sidene. Operasjonen viste seg å være en fiasko, og Huseynov førte et påfølgende krav om at Elcibay skulle tiltales for konspirasjon, drap og misbruk av makt. Snart fikk Huseynov større deler av det aserbajdsjanske militæret med seg, og i løpet av de påfølgende dagene utvidet han sin kontroll i naboregionene uten å møte motstand og startet en offensiv mot hovedstaden Baku. Den 18. juni nådde Huseynovs styrker byen, og president Elcibay flyktet til Naxcivan. Mellom den 27. og den 29. juni ble det forhandlet mellom partene, og som et resultat av forhandlingene gikk Huseynov med på å stanse offensiven mot Baku i bytte mot å få bli statsminister. Den 30. juni inntok han stillingen.
Murchisonmedaljen

Murchisonmedaljen, Murchison Medal, er en medalje som er delt ut av Geological Society of London siden 1873.
Medaljen ble innstiftet av den skotske geologen Roderick Murchison (1792–1871), som også testamenterte midler til et professorat i geologi ved Edinburghs universitet. Murchisonmedaljen anses å være likeverdig med Lyellmedaljen.